Diari Oficial de la Generalitat Valenciana


Sumari del DOGV 2928, del 12-02-1997 (1997/800402)

RESOLUCIÓ de 13 de desembre de 1996, de la Direcció General d'Ordenació i Innovació Educativa i Política Lingüística, per la qual s'aprova un projecte editorial de filosofia per a primer curs de l'Educació Secundària Postobligatòria: Batxillerat (LOGSE) i s'autoritza l'ús dels materials curriculars corresponents en centres docents públics i privats de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2928

Data del DOGV
:   12-02-1997

Secció del DOGV
:   ALTRES DISPOSICIONS

Número del document
:   1997/800402


Data del document
:   13-12-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 13 de desembre de 1996, de la Direcció General d'Ordenació i Innovació Educativa i Política Lingüística, per la qual s'aprova un projecte editorial de filosofia per a primer curs de l'Educació Secundària Postobligatòria: Batxillerat (LOGSE) i s'autoritza l'ús dels materials curriculars corresponents en centres docents públics i privats de la Comunitat Valenciana.  
El Decret 187/1994, de 13 de setembre (DOGV del 22 de setembre de 1994), regula la supervisió dels materials didàctics curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Aquest Decret determina com a objecte de supervisió els projectes editorials i defineix els requisits que han de tenir per a la seua aprovació, la qual cosa implicarà l'homologació dels materials didàctics curriculars que resulten del seu desenvolupament perquè puguen ser utilitzats en centres docents públics i privats.  
L'article sisè de l'Ordre de 16 de desembre de 1994, de la Conselleria d'Educació i Ciència, (DOGV del 3 de febrer de 1995), per la qual es desplega el Decret 187/1994, estableix que correspon al director general d'Ordenació i Innovació Educativa, mitjançant una resolució, aprovar els projectes editorials i homologar els materials didàctics que els despleguen.  
Per tant, vistos el projecte editorial presentat a supervisió i els informes de la Comissió de Supervisió de materials curriculars del Servei d'Ordenació Acadèmica, aquesta Direcció General, resol  
Primer  
Queda aprovat per a l'Educació Secundària Postobligatòria: Batxillerat (LOGSE), el projecte editorial supervisat que se cita en l'annex, i homologats els materials didàctics curriculars que resulten del seu desenvolupament per a la utilització en els centres docents públics i privats de la Comunitat Valenciana.  
Segon  
Els materials curriculars que resulten del projecte editorial hauran de reflectir aquesta homologació en els termes següents: "Material didàctic curricular homologat per a 1r. curs de Batxillerat (LOGSE) per a la matèria comuna filosofia, elaborat segons el projecte editorial aprovat per Resolució de 13 de desembre de 1996 de la Direcció General d'Ordenació i Innovació Educativa i Política Lingüística, de la Conselleria de Cultura, Educació i Ciència".  
Contra aquesta resolució, que no esgota la via administrativa, les persones interessades podran interposar recurs ordinari ,davant la consellera de Cultura, Educació i Ciència, en el termini d'un mes comptador a partir de la publicació en el Diari Oficial de la Generalitat Valenciana.  
València, 13 de desembre de 1996.- El director general d'Ordenació i Innovació Educativa i Política Lingüística: Josep Vicent Felip i Monlleó.  
ANNEX  
Editorial: Ediciones SM; projecte editorial en versió castellana, per a la matèria comuna de 1r. curs: Filosofia d'Educació Secundària Postobligatòria: Batxillerat (LOGSE).